b"\n_START_ARTICLE_\nEdna St. Vincent Millay\n_START_PARAGRAPH_\nEdna St. Vincent Millay (22. veebruar 1892 \xe2\x80\x93 19. oktoober 1950) oli Ameerika luuletaja ja n\xc3\xa4itekirjanik, esimene Pulitzeri preemia saanud naine. Ta elas ebaregulaarset boheemlaslikku elu ning tal oli mitmeid armusuhteid nii meeste kui naistega. Oma proosat\xc3\xb6\xc3\xb6des kasutas ta pseudon\xc3\xbc\xc3\xbcmi Nancy Boyd.\n_START_SECTION_\nBiograafia\n_START_PARAGRAPH_\nMillay s\xc3\xbcndis p\xc3\xb5etaja Cora Lounella (neiup\xc3\xb5lvenimega Buzzelle) ja Henry Tollman Millay, kes oli kooli\xc3\xb5petaja, peres. Edna keskmine nimi tuleneb New Yorgi St. Vincenti haiglast, kus Edna onu elu p\xc3\xa4\xc3\xa4steti vahetult enne Edna s\xc3\xbcndi._NEWLINE_Aastal 1904 lahutas Cora end Edna isast ning kaotas seel\xc3\xa4bi kogu oma rahalised ressursid. Cora ja tema kolm t\xc3\xbctart: Edna, Norma ja Kathleen r\xc3\xa4ndasid linnast linna, saades abi s\xc3\xb5pradelt ja sugulastelt. Ehkki Cora oli vaene, oli tal mitmeid klassikalisse kirjandusse kuuluvaid teosed, kuhu kuulusid muu hulgas William Shakespeare'i ja John Miltoni teosed. Cora luges neid teoseid alati oma lastele._NEWLINE_L\xc3\xb5puks j\xc3\xa4\xc3\xa4di pidama Camdeni linnas Maine'i osariigis. V\xc3\xa4ike maja, kus elama asuti, kuulus Cora asisele t\xc3\xa4dile. Seal kirjutas Edna oma esimesed luuletused, mis hiljem t\xc3\xb5id talle ka kuulsuse."